Качилер

Качилер«Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, IV том (өздік атауы – цзинпо, чжингпхо) – халық.
Бирманың солтндегі таулы, орманды аймақта тұрады. 
Мьянмеде 675 мың, жалпы саны 810 мың адам (1997). Сондай-ақ, Қытайда, Үндістанда, Таиланд пен Лаоста да тұрады. 
Антропологиялық жағынан  моңғол нәсілінің оңтүстік азиялық тобына жатады. 
Будда дінін ұстанады.
Бес тайпаға бөлінеді, олар – марип, латхун, лепай, нхкум, марам тайпалары. 
Негізгі кәсіптері – егін шаруашылығы. Күріш, арпа, жүгері егеді. Қосымша мал шаруашылығымен, шошқа, мүйізді ірі қара өсіру, балық аулау мен аңшылық кәсібімен айналысады. 
Ұлттық киімдері: ерлер тізеден келетін шолақ шалбар киеді, белін матамен буынады. Әйелдер беліне саронг деп аталатын мата орайды, шолақ бешпент киеді. Бірнеше отбасына арнап салынған көп бөлмелі, шатырмен жабылған үйлерде тұрады. Қазіргі кезде әр отбасы өзіне жеке үй тұрғызады.
Бирма одағында автономиялық статусқа ие болуы качилердің этностық топтасуына, экономикалық, әлеуметтік, мәдени дамуына оң ықпалын тигізді.

Дереккөздер

Санат:Халықтар